ଭୁବନେଶ୍ୱର, ସେପ୍ଟେମ୍ବର ୫(ଲୋକାଲ ୱାୟାର): ଗୁରୁ ହିଁ ଶ୍ରେଷ୍ଠ । ଜୀବନରେ ବାପା, ମା'ଙ୍କ ଠାରୁ ଆରମ୍ଭ କରି ଅନେକ ଗୁରୁ ଆସିଥାନ୍ତି ।
ପ୍ରତିଟି ସମୟରେ ପ୍ରତି ମୁହୂର୍ତ୍ତରେ ମଣିଷ ଜୀବନରେ ଗୁରୁଙ୍କ ଆବଶ୍ୟକତା ରହିଛି । ଆଜି ସେହି ଗୁରୁ ଦିବସରେ ସମସ୍ତେ ଏହି ଦିନକୁ ମନେପକାଇ ନିଜ ଗୁରୁଙ୍କ ପ୍ରତି ଶ୍ରଦ୍ଧା ସୁମନ ଅର୍ପଣ କରିଛନ୍ତି ।
କେହି କେହି ଗୁରୁଙ୍କ ସହ ଫଟୋ, ଭିଡିଓ ଓ ପୁରୁଣା ସ୍ମୃତିକୁ ମନେପକାଇଛନ୍ତି ତ ଆଉ କେହି ଆଜିର ଦିନରେ ଗୁରୁଙ୍କ ପୂଜା କରି ପୂଜ୍ୟପୂଜା ପରମ୍ପରାକୁ ଉଜ୍ଜୀବିତ କରିଛନ୍ତି ।
ସେଥିରେ ପଛରେ ପଡ଼ି ନାହାନ୍ତି ଆମ ସେଲିବ୍ରିଟି । ପ୍ରସିଦ୍ଧ ଓଡ଼ିଶୀ ନୃତ୍ୟଶିଳ୍ପୀ ଶାଶ୍ୱତ ଯୋଶୀ ଗୁରୁ ପଦ୍ମଶ୍ରୀ ଡ. ଇଲିଆନା ସିତାରିସ୍ତିଙ୍କୁ ମଞ୍ଚରେ ପାଦ ଛୁଇଁ ପ୍ରଣାମ କରୁଥିବାର ଏକ ଫଟୋକୁ ସୋସିଆଲ୍ ମିଡିଆରେ ପୋଷ୍ଟ କରିଛନ୍ତି ।
ସେହିପରି କଣ୍ଠଶିଳ୍ପୀ ଆଶୁତୋଷ ମହାନ୍ତି ଗୁରୁ ପ୍ରସିଦ୍ଧ ସଙ୍ଗୀତ ନିଦେ୍ର୍ଦଶକ ପ୍ରେମ୍ ଆନନ୍ଦ ତାଙ୍କୁ ଖୁଆଉଥିବାର ଏକ ଫଟୋକୁ ପୋଷ୍ଟ କରିଛନ୍ତି ।
ସେହିପରି ଅଭିନେତା ସାତ୍ତ୍ୱିକୀ ମିଶ୍ର ବରିଷ୍ଠ ଅଭିନେତା ଉତ୍ତମ ମହାନ୍ତିଙ୍କ ସହ ଏକାଠି ବସିଥିବାର ଫଟୋକୁ ପୋଷ୍ଟ କରିଛନ୍ତି ।
ନିଦେ୍ର୍ଦଶକ ସୁଶାନ୍ତ ମଣି ତିନି ଗୁରୁଙ୍କ ପଛରେ ଛିଡ଼ା ହୋଇଥିବାର ଫଟୋକୁ ପୋଷ୍ଟ କରି ଉଲ୍ଳେଖ କରିଛନ୍ତି, ଏହିମାନେ ହିଁ ମୋ ଜୀବନର ରିୟଲ ହିରୋ ।
ଯାତ୍ରା ଅଭିନେତା ହୃଷିକେଶ ମିଶ୍ର ନିଜ ପିଲାଦିନର ଗୁରୁମାନଙ୍କ ପାଖକୁ ଯାଇ ତାଙ୍କୁ ଫୁଲ ଚନ୍ଦନ ଦେଇ ପୂଜା କରି ଆଶୀର୍ବାଦ ନେଇଛନ୍ତି ।
